钦定古今图书集成/理学汇编/学行典/第244卷 > 陆杲
## 钦定古今图书集成/理学汇编/学行典/第244卷 > 陆杲

按《嘉兴府志》：“陆杲，字元晋，凝重端方，笃于孝友。嘉靖
中进士。以刑部主事为漕抚理刑，执法不阿，与漕臣
左。会漕臣罢官，杲亦罢。无愠意曰：‘得修礼训以式乡
闾，岂不若一官耶’？乃倡诸子置田八百亩，归景贤祠，
岁收其入以周族人，谓之族田。又置田五十亩，归世
德祠，畀宗子供禴祀，谓之祭田。聚里族之子弟，置塾”
讲业，置田二百亩以给稍廪，谓之“学田。”以宗族日繁，
更徭不支，置田三百亩分赡之，谓之“役田。”又捐赀筑
城，邑人赖之。